Den danske miljøministerium har nomineret Aalborg Portland til at modtage den miljøpris der uddeles af EU blandt medlemslandenes store virksomheder. Baggrunden er Aalborg Portlands miljøredegørelse og grønne regnskab fra 2010, det skriver Aalborg Portland i en pressemeddelelse. Prisen uddeles indenfor EU's miljøledelsessystem, kaldes EMAS, som blev oprettet af EU Kommissionen tilbage i 1993 og som virksomhederne kan certificeres til. Aalborg Portland har siden 2000 været certificeret i systemet. Der deltager i alt 36 europæiske virksomheder og organisationer i konkurrencen, og i Aalborg Portlands kategori for store virksomheder er bl.a. Audi nomineret ud over en række andre virksomheder indenfor energi og kraftvarme. Prisuddelingen finder sted den 17. november i den polske by Krakow.
Miljøministeriet har nomineret Aalborg Portland til EU-pris.